Cleto Torrodellas Español

Iste articlo trata sobre o poeta estadillano Cleto Torrodellas Español. Se veiga Pablo Recio ta l'articlo sobre o suyo sobrín, Cleto Torrodellas Mur.

Cleto Torrodellas Español (Estadilla, 26 d'abril de 1868Xavier Tomás Arias y Chusé Raúl Usón (Eds.).: Cleto Torrodellas (1868-1939). Obra en aragonés ribagorçano. Biblioteca Pirineus. Xordica Editorial. ISBN 978-84-96457-58-4, 2011. - 7 de mayo de 1939) estió un escritor y poeta aragonés.  Ye considerau o poeta costumbrista en aragonés mas popular de toz os tiempos.

Ferrero de profesión, yera conoixiu en a comarca como lo ferrero d'Estadilla. Con 46 anyos, habió de deixar de treballar de ferrero por problemas de salut. Isto le permitió de tener mas tiempo ta atros quefers, entre éls, o d'escribir.Biografía de Cleto Torrodellas en o sitio web de l'Asociación d'Empresarios d'o Semontano de Balbastro. .

A suya obra poetica, escrita en aragonés baixorribagorzano, ye costumbrista y tiene trazas populars.  L'autor se consideraba un poeta silvestre u poeta del terrunyo.A bida, a obra y a fabla de cleto de Torrodellas por Francho Nagore Laín. .  Morió en Estadilla, o 7 de mayo de 1939 dimpués de 7 anyos de malotía. Deixó escritos mas de vinticinco romances.  En 1979, Francho Nagore editó as poesías de Cleto Torrodellas, en a obra Cleto Torrodellas. Versos y romances en Ribagorzano. En 2011, Xavier Tomás y Chusé Raúl Usón editan toda a suya obra conoixida en aragonés incluindo bellas troballas d'os zaguers anyos, que yera ineditas, en a obra Cleto Torrodellas (1868-1939). Obra en aragonés ribagorçano.

En a suya honor, o Concello d'Estadilla y l'asociación cultural L'Aurora convocan de conchunta, con carácter bianyal, o Premio literario Cleto Torrodellas ta treballos en aragonés ribagorzano.

Bibliografía
 Torrodellas Español, Cleto (1979): Cleto Torrodellas. Versos y romances en ribagorzano. Introducción, notas y vocabulario por Francho Nagore. Uesca: Publicazions d’o Consello d’a Fabla Aragonesa. (2nda edición enamplada en 1988).
 Nagore Laín, Francho (1981): A bida, a obra y a fabla de cleto de Torrodellas. Huesca, Instituto de Estudios Altoaragoneses - Diputación Provincial de Huesca. [ https://web.archive.org/web/20150510022459/http://www.iea.es/_docum/otp_2.pdf]. 
 Quitilla Sarradell, Antonio (1956): Un poeta ribagorzano: Cleto Torrodellas Español. Argensola: Revista de Ciencias Sociales del Instituto de Estudios Altoaragoneses, ISSN 0518-4088, nº 27, 1956, pp. 267–270.
 Latas Alegre, Óscar (2000): Tres nuebos poemas de Cleto Torrodellas. Luenga & fablas, ISSN 1137-8328, nº 4, 2000, pp. 91–102.
 Xavier Tomás Arias y Chusé Raúl Usón (Eds.).: Cleto Torrodellas (1868-1939). Obra en aragonés ribagorçano. Biblioteca Pirineus. Xordica Editorial. ISBN 978-84-96457-58-4, 2011.

Referencias

Categoría:Escritors d'Aragón
Categoría:Escritors en aragonés
Categoría:Muertos en Estadilla
Categoría:Naixius d'Estadilla
Categoría:1868 (naixencias)
Categoría:1939 (muertes)